100 Grand Bar

100 Grand (so’zma-so’z tarjimasi: 100 ming dollar) (dastlab $100,000 Candy Bar deb atalgan, keyinchalik 1970-yillardan 1980-yillarning o‘rtalarigacha $100,000 Bar nomi bilan tanilgan) — Ferrero tomonidan ishlab chiqariladigan shokolad batonchasi.

Mazkur shokolad batonchasi 1964-yilda Nestlé tomonidan yaratilgan. Uning og‘irligi 1,5 unsiya (43 g) bo‘lib, tarkibiga shokolad, karamel va qarsildoq guruch kiradi. Batoncha 201 kaloriya energiya qiymatiga ega; unda xolesterin va natriy miqdori past, biroq to‘yingan yog‘lar va shakar miqdori yuqori. Uning ilk shiori “Tastes so good it’s almost illegal!” (“Shunaqangi mazaliki, go’yo taqiqlangandek!”) bo‘lgan. Hozirgi amaldagi shiori esa “That’s Rich!” (Juda ham boy!).

 Hazil va ommaviy madaniyatda qo‘llanishi 
1990-yillarning o‘rtalarida Boston shahridagi WAAF-FM radiostansiyasida faoliyat yuritgan DJlar Opie va Anthony bir necha hafta davomida “100 Grand” sovrini e’lonini targ‘ib qilishgan. Oxir-oqibat, g‘olib aniqlangach, sovrin $100 000 emas, balki 100 Grand shokolad batonchasi ekani ma’lum qilingan.

Seinfeld serialining “The Dealership” nomli epizodida George menejerga mexanik uning Twix shokoladini o‘g‘irlaganidan shikoyat qiladi va bunga mexanikning yuzidagi pechenye uvog‘lari dalil bo‘layotganini aytadi. Menejer bu $100,000 Bar (so’zma-so’z: 100 ming dollarlik shokolad) bo‘lishi mumkinmi, deb so‘raganda, George buni rad etadi, chunki u faqat guruch va karamel ekanini aytadi. Shu suhbatdan so‘ng, dilerlik markazining yana bir xodimi $100,000 Bar shokoladining nomi 100 Grandga o‘zgartirilganini Georgega ma’lum qiladi.

2005-yil may oyida Kentukki shtatidagi bir ayol Lexington shahridagi WLTO-FM radiostansiyasini sudga berdi. Da’voga ko‘ra, radioboshlovchi DJ Slick tomonidan o‘tkazilgan shunga o‘xshash hazil o‘yini davomida tinglovchilar $100 000 pul yutug‘i berilmoqda, deb o‘ylashgan, aslida esa sovrin shokolad batonchasi bo‘lgan.

Komiklar ham shokolad nomidan shu tarzda foydalangan. The Office serialining “Business School” epizodida Michael Scott batonchani motivatsion vosita sifatida ishlatishga urinadi. U: “Agar yetarlicha sotsangiz, siz 100 ming dollar topasiz!” deydi va 100 Grand batonchasini ko‘rsatadi. Batonchani hayratga tushgan auditoriyaga otganida, odamlar chetga chiqib ketadi va batoncha talabalardan birining boshiga tegadi.

The Colbert Report dasturida 100 Grand batonchasi tasviri Colbert Platinum deb nomlangan, nihoyatda boylar uchun mo‘ljallangan kinoyaviy yangilik va maslahatlar segmenti kirish qismida ishlatilgan. 2011-yil 24-martdagi epizodda Stephen Colbert “Council on Foreign Relations” tashkilotining global sog’liq bo‘yicha katta xodimi Laurie Garrett bilan oziq-ovqat narxlarining oshishi haqida suhbatlashar ekan, hazil tariqasida shunday deydi: “Shokolad batonchalari ham qimmatlashib ketdi, bittasini ko‘rdim — narxi 100 Grand ekan!”

 Ferreroga sotilishi 
100 Grand 2018-yilgacha Nestlé tomonidan ishlab chiqarilgan. O‘sha yilning yanvar oyida Nestlé o‘zining AQShdagi qandolat biznesini Ferrero SpA kompaniyasiga sotdi va bu Ferreroga Nestlé nomidan bir yil davomida foydalanish huquqini berdi. Dastlab, Ferrero Nestlé qandolat mahsulotlarini Ferrara Candy Company bilan birlashtirdi, hozirda esa ushbu mahsulotlar Ferrero brendi ostida ishlab chiqarilmoqda.

 Manbalar 

Turkum:Qandolatchilik markalari
Turkum:Shokolad barlari